VS001506
Datum: 1999-10-04T02:00:00.000+02:00
datum_sodbe_i_stopnje: 2002-03-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe skočnega sklepa in stopala in njihove posledice
fischer: srednje hudi primeri
odskodnina: 3.300.000,00 SIT
opombe: II Ips 185/2005. Reviziji tožene stranke je bilo delno ugodeno glede teka zamudnih obresti, v ostalem je bila njena revizija zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Opravlja delo elektronika.

## Škodni dogodek

Poškodovan med služenjem vojaškega roka.

## Poškodba

Raztrganina levega palca, kompresijski zlom trupa prvega ledvenega vretenca, pok in udarnina leve petnice, zvin desnega skočnega sklepa, obojestranska udarnina petnic in zvin ledvene hrbtenice.

## Telesne bolečine

1.600.000,00 SIT Hude trajne telesne bolečine 3 dni, hude občasne bolečine 3 dni, srednje hude trajne bolečine 2 tedna, srednje hude občasne bolečine 2 tedna, lahke trajne bolečine 6 tednov, lahke občasne bolečine 12 tednov.

#### Hospitalizacija

Po poškodbi je bil prepeljan v bolnico, kjer je bilo potrebno opraviti več RTG preiskav, dobival je injekcije in tablete proti bolečinam, več dni se ni mogel samostojno gibati, dobil je dokolenski mavec na levo nogo, moral se je naučiti hoje z berglama ter z obremenjevanjem samo prstov desne noge.

#### Rehabilitacija

Dolgotrajna fizikalna terapija, vključno z zdravljenjem v zdravilišču.

#### Nevšečnosti med zdravljenjem

Po odpustu iz bolnišnice je sledila terapija z imobilizacijo, s hojo z berglama, postopnim opuščanjem bergel, ter jemanjem analgetikov. Še vedno občasno jemlje tablete proti bolečinam.

## Strah

400.000,00 SIT Utrpel je srednje hud sekundarni strah v prvih 3 dneh, dokler ni bil jasen obseg poškodb. Nato je zaradi večmesečnega zdravljenja, bolečin v petah in hrbtenici, ki niso dovoljevale normalnega gibanja in hoje, ter omejene gibljivosti levega gležnja in prsno ledvene hrbtenice, trpel lahek strah nadaljnje 4 tedne ter še bojazen nadaljnjih 8 tednov. Strah ga je tudi pred poslabšanjem zdravstvenega stanja.

## Zmanjšanje življenjske aktivnosti

1.300.000,00 SIT Zmanjšanje splošnih življenjskih aktivnosti se nanaša izključno na poškodbo ledvene hrbtenice in temelji na popoškodbenem funkcionalnem deficitu s posledično oviranostjo, zaradi katere je oviran pri vseh tistih fizičnih aktivnostih, pri katerih je potrebna popolnoma normalna sproščena in neboleča gibljivost ledvene hrbtenice v vseh smereh. Težave ima pri dalj časa trajajočem sedenju zaradi bolečin v hrbtenici, pri dvigovanju bremen, obremenitvah, daljši hoji, daljši vožnji avtomobila, ležanju na hrbtu. Zaposlen je kot elektronik, njegovo delo je sedeče in mora sestavljati elektronske komponente. Med delom mora pogosto vstati in se razgibavati. Pred nesrečo se je aktivno ukvarjal s športom in sicer je igral odbojko, se ukvarjal z atletiko in na regionalnem nivoju dosegal zelo dobre rezultate. Po poškodbi pa se od športnih aktivnosti lahko ukvarja le še s peš hojo in plavanjem.

---

ZOR člen 200, 203